google/wiki40b huggingface dataset:
Coscinocera rothschildi

Utseende

En meget stor, brun påfuglspinner. Hannens vingespenn er ca. 160 millimeter, hunnen er litt større. Hannens forvinger er litt sigdformede, bakvingene trukket ut til en lang stjert. Arten er temmelig ensfarget brun, vingenes gjennomsiktige flekker er ganske små og omgitt av en svart ring. Hunnen er lysere brun, de gjennomsiktige flekkene er større og dråpeformede og bakvingen er ikke trukket ut til en stjert, men har en bredt forlenget bakflik.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten finnes på Halmahera.
Helligdager i verden

Februar

Valentins dag
Tennis under Sentralamerikanske og karibiske leker 1998

Tennis under Sentralamerikanske og karibiske leker 1998. Tennis var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var syttende gangen som tennis var med i de sentralamerikanske og karibiske leker. Det var sju turneringer; single-, double og lag for både menn og kvinner og en mixeddoubleturnering. Alle tapende semifinalister fikk bronsemedaljer. Venezuela ble beste nasjon med fem gullmedaljer.
Verdenscupen i langrenn 2016/17 — Mini Tour sammenlagt kvinner — Lillehammer

Poengfordeling

1 pl = 200 - 2 pl = 160 - 3 pl = 120 - 4 pl = 100 - 5 pl = 90 - 6 pl = 80 - 7 pl = 72 - 8 pl = 64 - 9 pl = 58 - 10 pl = 52 - 11 pl = 48 - 12 pl = 44 - 13 pl = 40 - 14 pl = 36 - 15 pl = 32 - 16 pl = 30 - 17 pl = 28 - 18 pl = 26 - 19 pl = 24 - 20 pl = 22 - 21 pl = 20 - 22 pl = 18 - 23 pl = 16 - 24 pl = 14 - 25 pl = 12 - 26 pl pl = 10 - 27 pl = 8 - 28 pl = 6 - 29 pl = 4 - 30 pl = 2.

Premiepenger

1 pl = 33.500 chf - 2 pl = 22.500 chf - 3 pl = 11.500 chf - 4 pl = 7.875 chf - 5 pl = 5.625 chf - 6 pl = 3.375 chf - 7 pl = 2.250 chf - 8 pl = 1.687 chf - 9 pl = 1.125 chf - 10 pl = 563 chf.
Spytihnev II av Böhmen

Bakgrunn

Han var eldste sønn av Bretislav I av Böhmen og hans hustru Judith av Schweinfurt. Som barn tilbragte han noe tid som gissel ved keiser Henrik IIIs hoff, førts fra 1039 til 1040, og en annen omgang fra 1041 for et ukjent tidsrom.
Etter hjemkomsten ble han lovet herredømme over en del av Mähren omkring Olmütz, og senere borgområdet Saaz. I eller rundt 1054 ble ham gift med Hidda, en datter av wettineren Lausitz-markgreven Dietrich I.

Hertug

I 1055 etterfulgte han sin far som hertug av Böhmen. Etter å ha overtatt tronen reiste han til Regensburg for å få keiserlig gjodkjennelse. Hans lojalitet til Det tysk-romerske rike hindret ham (kanskje) ikke i å utvise alle tyskere fra Böhmen. Kanskje - for at han faktisk fordrev tyskerne, er imidlertid ikke helt sikkert, selv om kilden Chronica Boemorum hevderså og til og med sier at beslutningen ble fattet samme dag han kom til makt.
Sikkert er det at både hans mor og abbedissen av St. Georgs-klosteret i Praha, begge av tysk avsttamning, måtte forlate landet. Men på den annen side fordrev han senere de slaviske munkene fra klosteret Sázava og innsatte så en tysk abbed og hans latinske konvent. Selv om fremmedfiendlighet på den tid hadde innflytelse innen maktpolitikken, han det være en overfortolkning at hertugen skulle ha blitt beveget av tyskfiendtlighet. Fordrivelsesaksjonene kan ha hatt mer personlige eller maktpolitiske motiver.
Pave Viktor II, som ønsket Spytihnevs støtte i striden med keiseren ga hertugen, rett til å kle seg som en biskop i bytte mot en årlig avgift på 100 mark. Han forsøkte å sikre seg kontrollen over Mähren, som hadde gått i arv til hans brødre, noe som førte til at broren Vratislaus av Olomouc måtte flykte til Ungarn i 1058.
Spytihnev døde i en alder av tredve år. Han ble etterfulgt av Vratislav, som ga Mähren til broren Konrad. Spytihnev sønn Swatobor gikk i kirkens tjeneste og ble Patriark av Aquileia fra august 1084 til 23. februar 1085.
Kucha

Kucha, Kuchar, Kuqa eller Koutcha (forenklet kinesisk: 库车, tradisjonell kinesisk: 庫車, pinyin: Kùchē, også romanisert som Chiu-tzu, Kiu-che, Kuei-tzu — gammel kinesisk: 屈支 屈茨; 龜弦; 丘玆, uigursk: كۇچار / Kuçar) er et fylke og en by i prefekturet Aksu i den autonome region Xinjiang i Folkerepublikken Kina.
Befolkningen var på 370 636 innbyggere i 1999, og selve byen hadde 70 305 innbyggere i 2007.

Økonomi

Kucha fylke har rike forekomster av olje og naturgass, de overlegent største reservene i hele Tarimbassenget. De viktigste olje- eller gassfeltene er Yakerla (雅克拉), Tahe (塔河), Donghetang (东河塘), Yaha (牙哈), Yiqikelike (伊奇克里克) og Dalaoba (大涝坝). Det er også store forekomster av kull og av salter. I fylket ligger Kuqa kullkraftverk.

Samferdsel

Kinas riksvei 217 ender i Kucha. Den begynner i Altay, også i Xinjiang.
Pangea

Kontinentaldriftteorien

Teorien om Pangea ble satt fram av den tyske geofysikeren Alfred Wegener i 1912, hvor han hevdet at kontinentene helt fram til triasperioden (ca. 200 mill. år siden) utgjorde én enhet, et superkontinent, som han gav navnet Pangaea. Dette ble splittet opp i flere enheter som drev fra hverandre. Teorien bygde på likhetspunkter i de forskjellige verdensdelene, kystlinjenes store likhet på begge sider av Atlanterhavet, likhet hva fossile dyr og planter angikk og like bergarter på begge sider av havene. Teorien ble avvist av de fleste forskere på den tid fordi den ikke forklarte hvordan slik kontinentaldrift foregikk. 
Forklaringen på kontidentaldriften ble funnet i 1960-årene etter omfattende undersøkelser av havbunnen, platetektonikk, havbunnsspredning.
Nycterodina

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Sør-Amerika, fra Trinidad i nord til det nordlige Argentina i sør.
Tlayuda

Tlayuda (spansk uttale: [tɬaˈʝuða]) er en matrett som stammer fra Oaxaca i Mexico. Opprinnelig viser ordet kun til typen tortilla som brukes. Den skiller seg fra andre typer på grunn av sin store størrelse (med en diameter på rundt 30 cm), annerledes smak, og seigere konsistens. En tlayuda kan fylles med en rekke ulike ingredienser, blant annet forskjellige kjøttyper, sjømat, ost eller grønnsaker.
Elben-Lübeck-kanalen

Elben-Lübeck-kanalen (også kalt «Elben-Trave-kanalen») er en kanal sørøst i Schleswig-Holstein i Tyskland. Den går mellom elvene Elben og Trave, og danner dermed en forbindelse fra Elben til Østersjøen. Den er 67 kilometer lang, og strekker seg fra Lübeck i nord til Lauenburg i sør. Ved kanalen ligger byen Mölln.
Kanalen ble bygget mellom 1895 og 1900 for å avløse Stecknitzkanalen, som ble tatt i bruk i 1398. Den bruker delvis samme trasé som den gamle kanalen, langs elvene Stecknitz og Delvenau, men antall sluser ble redusert fra 17 til 7 og strekningen ble rettet ut slik at lengden ble redusert fra 94 til 67 kilometer.
Den norske ingeniøren og industribyggeren Sam Eyde arbeidet i flere år som ingeniør på kanalen.
Ærlighet

Ærlighet viser til en personlig egenskap av oppriktighet og knytter seg til andre dydige egenskaper som integritet, sannferdighet, og oppriktighet, samt fravær av løgn, juks, tyveri, osv. Videre betyr ærlighet også å være fortrolig, lojal, rettskaffen, hederlig, og pålitelig.
Ærlighet er verdsatt i mange etniske og religiøse kulturer.
«Ærlighet varer lengst» er et ordtak som viser til den antatte verdien i det å være ærlig. Thomas Jefferson skrev en gang at «ærlighet er det første kapittelet i visdommens bok»
Rubinbröllop

Innspilling

Innspillingen ble påbegynt i september 2004 i Villa Torpa i Saltsjö-Boo i Nacka.

Handling

Patrik og hans foreldre skal feire 40-års bryllupsmiddag. Han vil gjøre alt for at kvelden skal bli så bra som mulig. Problemet er det at Patrik nettopp er separert fra hustruen Helena, som pappa Gösta liker svært godt.
Sannhetens evangelium

Sannhetens evangelium er et gnostisk skrift fra ca 140-180.
Skriftet er, til tross for navnet evangelium, en prekenaktig fremstilling av Frelsen, og om at det er nødvendig å lære Faderen å kjenne. «Til grunn ligger en tanke om at verden er blitt til ved uvitenhet – verden er i virkeligheten ikke annet enn uvitenheten selv, som fortettet seg til materie. Når Faderen blir kjent, oppløses verden i intet. Da vender Altet – som er navnet på de barn som er utgått fra Faderen – tilbake til sitt opphav». Skriftet har «en egenartet poetisk styrke».
Skriftet tilhører den valentianistiske retningen innen gnostisismen, og er muligens forfattet av Valentinus selv. Det inneholder sitater fra, eller henvisninger til, flere av bøkene i Det nye testamente: Matteus, Johannes, Galaterbrevet, Efeserbrevet, Kolosserbrevet, Korinterbrevene, Åpenbaringen og Hebreerbrevet.
Det er nevnt av Irenaeus i Adversus Haereses – «Mot kjetterne» – fra 185. Skriftet, som er en koptisk oversettelse av en gresk original, ble oppdaget i Codex I blant Nag Hammadi-skriftene i 1945. Teksten er gjengitt på norsk i samlingen Gnostiske skrifter, 2002.
Hugo Ferdinand Boss

Bakgrunn

Hugo Boss var sønn av Heinrich Boss og Luise, født. Münzenmayer. Boss gikk etter realskolen i lære i Bad Urach. Han fikk sine første erfaringer fra klesindustrien ved  veveriet J. J. Wendler i Metzingen i 1902. Etter å ha avtjent verneplikt mellom 1903 og 1905 jobbet han for et veveri i Konstanz.

Karriere

I 1908 overtok Hugo Boss foreldrenes manufakturvarebedrift i Metzingen, og giftet seg samme år med Anna Katharina Freysinger. Han fikk en datter, Gertrud, som i 1931 giftet seg med forretningsmannen Eugen Holy, som hadde gått inn i firmaet Hugo Boss under den økonomiske depresjonen noen år før.
I 1914 ble Boss innkalt til å tjenestegjøre i første verdenskrig som oversersjant, og tjenestegjorde frem til 1918. Etter første verdenskrig grunnla han Schneiderei Hugo Boss i Metzingen, et skredderi som produserte bl.a. skjorter og arbeidstøy. I 1924 etablerte han en klesfabrikk sammen med to kompanjonger.

Det tredje rike

I 1931 ble Boss medlem av NSDAP, i 1936 Deutsche Arbeitsfront (DAF), i 1939 Reichsluftschutzbund og i 1941 Nationalsozialistische Volkswohlfahrt. Dessuten var han medlem av NS-Reichskriegerbund og Reichsbund für Leibesübungen (hvor han hadde vært medlem av forgjengerorganisasjonen allerede i keiserriket). Ifølge egne opplysninger var han også støttemedlem i SS, men uten selv å gå inn i organisasjonen. 
På 1930- og 1940-tallet laget firmaet særlig uniformer for det tyske forsvaret og diverse naziorganisasjoner, men også for postverket og jernbanen.
San Bernardino-stredet

San Bernardino-stredet (tagalog: Kipot ng San Bernardino, engelsk: San Bernardino Strait) er et strede mellom den filippinske øya Samar og Bicol-halvøya som er sørøstre del av øya Luzon.
Stredet forbinder Samarsjøen i sør med Filippinerhavet i nordøst. På det trangeste er det mindre enn 20 km bredt. I søndre del ligger øyene Calintaan, Capul, Dalupiri og Burabud, i nordøst blant annet øyene Langub og San Bernardino Island. I overgangen til Samarsjøen ligger Naranjoøyene.

Historiske hendelser

I 1543 nådde Ruy López de Villalobos' ekspedisjon de filippinske øyer og dro gjennom San Bernardino-stredet. Ekspedisjonen var utsendt av visekongen av Mexico etter ordre fra keiser Karl V for å få etablert en spansk koloni nær de portugisisk-okkuperte Krydderøyene. Det gikk ikke så bra for ekspedisjonen. Ett av skipene, det lille San Juan de Letran med et reduret mannskap på tyve mann, tilbakela mer enn 5.000 kilometer i filippinske farvann, blant annet San Bernardino-stredet, og San Juanico-stredet mellom Samar og Leyte.
San Juan seilte også hele veien rundt Mindanao, forsøkte å nå Mexico, men ble blåst tilbake til Marianene av en storm i det nordlige Stillehavet. Det fant veien tilbake til  Filipinas (som Samar og Leyte var blitt navngitt av Villalobos), og den 3. januar 1544 gikk det på grunn på grunn av de lumske havstrømmene i San Bernardino-stredet («just as dozens of Spanish vessels were to do for the next three centuries»).
Under annen verdenskrig løp en japansk flåtestyrke gjennom stredet til det som skulle bli kjent som slaget ved Samar som del av slaget ved Leytebukten.
Hjernerystelsesforeningen

Hjernerystelsesforeningen er en dansk ideell organisasjon og pasientorganisasjon som forsøker å finne en kur for hjernerystelse og post-hjernerystelse syndrom. Den ble stiftet i 2013 og har frivillige og ansatte landsdekkende bidratt til å gi støtte og ressurser til de berørte. Foreningen har over 1000 medlemmer.
I 2016 samarbeidet de med Spillerforeningen, Håndboldspillerforeningen og Danske Elitesportsudøveres Forening for å hjelpe eliteutøvere som lider av hjernerystelse.
Cervikogen hodepine

Cervikogen hodepine (ICHD 11.2.1) hører til gruppen hodepiner som følger av lidelser i nakken (ICHD 11.2, nakkehodepiner) ifølge ICHD-3. 
Folk en er rammet av cervikogen hodepine, har en klare holdepunkter for at smertene har opphav i nakken. Det er også den hodepinetypen forskere har klarest forståelse om. Smertene kan stamme fra en rekke strukturer, slik som skjelettet (ryggsøylen), mellomvirvelskivene, blodårene eller nakkeområdets nerver. Som oftest er cervikogen hodepine ensidig. Ikke sjelden er det noe pasienten gjør som utløser den, eller en kan våkne med den. Til forskjell fra ved migrene sprer smerten seg bakfra til hodetopp, panne eller tinning. Cervikogen hodepine har gjerne også utstråling mot arm og skulder på samme side. Den er jevn og pasienten kan dessuten blant annet ha kjeveleddssmererter samt  nummenhet i munnen. Forekomsten av cervikogen hodepine er noe usikker da ulike studier presenterer ulike tall. Flere tidligere studier har også antydet de mange vanskeligheter det er å diagnostisere denne ukjente hodepineformen fra migrene og spenningshodepine. Det er derfor trolig at mange personer med migrene kan ha cervikogen hodepine. Det blir antatt at cervikogen hodepine er den tredje mest vanlige formen for hodepine etter migrene og tensjonshodepiner.

Behandlingen

Medikamentell behandling liten eller ingen effekt på denne hodepineformen. Forskning har derimot vist at manuelle behandlingsformer som kiropraktikk og fysioterapi kan være effektivt for cervikogen hodepine. Dette har også en klar sammenheng med at opphavet til hodepinen trolig stammer fra lokale strukturer i nakkeregionen.
Fres

En fres er en verktøymaskin med et roterende skjæreverktøy med mange egger. En fres kan brukes til for eksempel planering av emner (slik som toppen på en bilmotor), fremstilling av tenner i tannhjul, spor i aksler og annet.
En fres kan opereres manuelt eller under kontroll av en datamaskin (se CNC). Freser deles hovedsakelig inn i vertikale og horisontale maskiner.
South Los Angeles

Navneskifte

I 2003 skiftet bydelen navn, fra South-Central til bare South Los Angeles. Dette gjorde kommunen for å fjerne det gamle navnet som var synonymt med gjenger, narkotika, drap og kriminalitet. Navneskiftet hjalp ikke like mye som kommunen trodde, innbyggerne i South-Central ville fortsatt snakke om sin bydel og nabolag som South-Central, ikke South Los Angeles. Gateskilt på motorveiene ble byttet ut til skilt med det nye navnet, men restauranter og butikker med bydelens navn på skilt osv. skiftet ikke navn, de ville beholde det gamle navnet. Rapperen Ice Cube omtaler fortsatt sin bydel South Los Angeles som South-Central i sangene sine.
Taekwondo under Asialekene 1998

Taekwondo under Asialekene 1998. Taekwondo var en av sportene under de trettende Asialekene som ble arrangert i Bangkok i Thailand. Det var tredje gangen som taekwondo var med på programmet i Asialekene. Konkurransene ble avviklet i perioden 7. til 10. desember 1998. Det var åtte vektklasser for menn og åtte vektklasser for damer. Det var første gangen kvinner deltok i taekwondo i asialekene. Sør-Korea ble beste nasjon med elleve gullmedaljer foran Kinesisk Taipei med tre.
Gödels ufullstendighetsteoremer

Gödels ufullstendighetsteoremer er to teoremer i matematisk logikk laget av Kurt Gödel i 1931. Begge er relevante innen matematisk logikk og matematisk filosofi. De sier hovedsakelig at det ikke er mulig å finne et komplett og konsistent sett med aksiomer som gjelder hele matematikken, og er dermed et negativt svar på Hilberts andre problem. 
Teoremene sier at i ethvert matematisk aksiomsystem sterkt nok til å uttrykke vanlig aritmetikk, vil det alltid finnes sanne påstander som det ikke er mulig å bevise.
FC Barcelona (håndball)

Fútbol Club Barcelona er en håndballklubb i Barcelona i Spania. Håndballavdelingen i FC Barcelona ble etablert 29. november 1942 og spiller i den spanske toppdivisjonen Liga ASOBAL. Klubben har vunnet EHF Champions League åtte ganger, cupvinnercupen fem ganger og EHF-cupen én gang.
De norske landslagsspillerne Glenn Solberg og Frode Hagen har tidligere spilt for klubben.
Ynglingeforeningens musikkorps

Ynglingeforeningens musikkorps er et amatørkorps for voksne i Kristiansund i Møre og Romsdal. Korpset ble dannet i 1896, og er med det Kristiansunds eldste. Korpset har tradisjonell janitsjarbesetning. I tillegg til vanlige korpsoppdrag som 17. mai-spilling, holder de konserter både lokalt i Kristiansund og ellers i distriktet, gjerne i samarbeid med andre musikkorps. Korpset har også hatt mange konserter i samarbeid med andre typer musikere, kor, solister og dansere.
Hölö

Hölö er et tettsted i Södertälje kommune i Stockholms län i landskapet Södermanland i Sverige. I 2010 hadde tettstedet 1 400 innbyggere.
EM i beachhåndball 2011

Europamesterskapet i beachhåndball 2011 for herrer og kvinner ble arrangert i Umag i Kroatia fra 4. 9. juli 2011.
Regjerende europamestere var Kroatia for herrer og Italia for kvinner.
Dorian

Dorian er en musikkgruppe fra Ryfylke i Rogaland som spiller melodiøs rock.
Bandet startet høsten 1998.
Ibero-Amerikanisches Institut

Ibero-Amerikanisches Institut er et tverrfaglig forskningsinstitutt for Latin-Amerika-studier i Berlin. Instituttet finnes i Kulturforum ved Potsdamer Platz. Det ble grunnlagt i 1930 og er det største institutt for Latin-Amerika-studier utenfor Latin-Amerika. Instituttet har det største spesialbibliotek for det latinamerikanske kulturområde i Europa; biblioteket er også det tredje største bibliotek for dette fagområdet i verden. På grunn av sine store ressurser og sentrale plassering i Berlin, spiller instituttet en stor rolle for den kulturelle og akademiske kontakt med Latin-Amerika i Europa og verden.
Instituttet bestod opprinnelig av et privatbibliotek som den argentinske akademikeren Ernesto Quesada hadde skjenket den prøyssiske stat, av en boksamling Hermann Hagen hadde samlet i Mexico samt av biblioteket tilhørende det tidligere Ibero-Amerikanisches Forschungsinstitut ved Bonn-universitetet, som ble oppløst samme år.
Siden 1962 er instituttet underlagt Stiftung Preußischer Kulturbesitz, og siden 1977 ligger det ved det såkalte Kulturforum Berlin, ved siden av det prøyssiske statsbiblioteket i Berlin.
Dragsviki

Dragsviki (eller Dragsvik) er et fergested i Balestrand i Sogn og Fjordane. Herfra er det fergeforbindelse til Hella (Riksvei 55) og Vangsnes (Riksvei 13).
Systellorrhina

Beskrivelse

Middelsstore, blankt svarte gullbasser. Pronotum har gjerne lys ytterkant, dekkvingene noen små, hvite flekker. På dekkvingene er sømmen (innerkanten) opphøyet og trukket ut til en kort spiss bakerst.

Utbredelse

Slekten er utbredt i Øst-Afrika (Etiopia, Eritrea, Djibouti).
Frogner Idrettslag

Etterkrigstiden

I 1947 blir håndball tatt opp som egen særidrett og idrettslaget blir eier av sin første idrettsbane som åpner fire år senere. I 1958 ser det første gruppestyret i skøyter dagens lys og 1964-sesongen blir den første med egen skøytebane.
Klubbhuset blir for første gang tatt i bruk i 1966, og tre år senere blir en orienteringsgruppe dannet. Den første orienteringsposten kom allerede ut i mai 1969.

1970–2000

Klubbens første håndballbane så dagens lys i 1971, mens gressbanen blir sådd i 1976. Flomlys blir installert på gressbanen og skøytebanen tre år senere.
Grusbane blir anlagt i 1980 og tre år senere blir gym- og turngruppa stiftet, mens allidrett blir startet opp i 1985. Friidrettsgruppen blir nedlagt i 1989, og fem år senere lider alpingruppa den samme skjebnen.
I 1995 blir minibanen anlagt og to år senere står Frognerhallen klar med garderobeanlegg. Badminton blir introdusert i klubben våren 1997, samtidig som gressbanen rehabiliteres.

2000–

Et nytt flerbrukshus blir innviet i 2006 og året etter står en ny kunstgressbane klar. Undervarmeanlegg blir anlagt på kunstgressbanen i 2009 og en lysløype legges i Heksebergfjellet/Vardefjellet fem år senere.

Orientering

I 2005 ble Frogner en del av samarbeidsklubben Raumar Orientering, som ble stiftet av klubbene Gjerdrum, Ullensaker, Nes, Hurdal og Eidsvoll i 1994.
Peter Barlow

Arbeid innenfor fysikk og ingeniørfag

I årene 1827 til 1832 samarbeidet han med optiker George Dollond, noe som resulterte i at Barlow konstruerte en akromatisk linse som benyttes flytende karbondisulfid. (Akromatiske linser var et viktig optisk element for å kunne konstruere forbedrede teleskoper.) I 1833  bygget Barlow en akromatisk dobbellinse (et objektiv) av sammensatt flintglass og kronglass. En videreutvikling av denne typen linse, kalt en Barlow linse, er mye brukt i moderne astronomi og fotografi som et optisk element for å bedre aberrasjon og øke forstørrelsen.
I 1823 ble han medlem (fellow) av Royal Society. To år senere fikk han Copleymedaljen for sitt arbeid med å korrigere avviket som oppstår i kompasset ombord i skip på grunn av jern i skroget. Noen av hans undersøkelser innenfor magnetisme ble utført i samarbeid med vitenskapsmannen Samuel Hunter Christie. Han er kreditert for å ha oppfunnet Barlows hjul, som er den første oppfinnelsen som peker frem mot en elektrisk motor. Han er også kjent for Barlows lov som er en feilaktig sammenheng mellom elektrisk strøm og en leders ledningsevne. Denne sammenhengen fant for øvrig den tyske vitenskapsmannen Georg Ohm noen senere, kjent som Ohms lov.
Barlows var opptatt av damplokomotiver, dermed fikk han en plass i jernbanen kommisjonen av 1836, 1839, 1842 og 1845. Han har gjennomført også flere undersøkelser for det  nyetablerte jernbanetilsynet på begynnelsen av 1840-årene.
Barlow kom med flere bidrag til teorien om fasthetslære, inkludert Essay om styrken av tømmer (Essay on the strength and stress of timber) (1817) som inneholder eksperimentelle data innsamlet ved Woolwich. Den sjette utgaven i 1867 av dette arbeidet ble utarbeidet av Barlows  to sønner etter hans død, og den inneholder en biografi om deres far. Barlow brukt også sin kunnskap om materialer til konstruksjon av broer. Hans sønner Peter W. Barlow og William Henry Barlow ble kjente bygningsingeniører på 1800-tallet.
Barlow ble valgt til utenlandsk æresmedlem av American Academy of Arts and Sciences i 1832.
Barlow døde i 1862, og er begravet i Charlton Cemetery i London.
Atlas Copco

Atlas Copco er et globalt svensk industriselskap med hovedkontor på Sickla Industriväg i Nacka øst for Stockholm. Selskapet har ca. 30 000 ansatte og har tre forretningsområder: kompressorteknikk, industriteknikk og gruve- og anleggsteknikk. Mer enn 98 prosent av salget skjer utenfor Sverige. Produktene innen sektoren håndverktøy og bormaskiner produseres i Sverige, blant annet i Tierp, Örebro, Fagersta og Kalmar mens kompressorproduksjon skjer utenlands. Selskapet anses som ledende innen sine kjerneområder, kompressorteknikk, fjellboring (sprengningshullsborring og prospektering) samt håndverktøy først og fremst for bilindustrien.

Sickla IF

Sickla IF er en idrettsforening i Nacka, med historisk er tilknyttet Atlas Copco AB.
Habib Ur-Rahman Manzoor

Habib Ur-Rahman Manzoor er en norsk skuespiller.
Habib Manzoor er som skuespiller best kjent fra filmen Izzat (2005) hvor han spilte «Wasim» som liten. Året etter var han med i den norske TV-serien Johnny og Johanna, som gikk på NRK, der spilte han «Assad». Samme året var Manzoor stemmen til «Amir» i lydboken «Krutt i støvla» produsert av Arne Svingen. I 2017 er Habib Manzoor en av skuespillerne som er med i fengselsfilmen Gjengangere (2017) hvor han spiller «Khurram», en av de innsatte.